
Κύρωση Συμφώνου Φιλίας, Συνεργασίας, Καλής Γατονίας 
και Ασφαλείας μεταξύ της Ελληνικής Δημοκρατίας και 
της Δημοκρατίας της Αλβανίας. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος το Σύμφωνο Φιλίας, Συνερ¬ 
γασίας, Καλής Γειτονίας και Ασφαλείας μεταξύ της 
Ελληνικής Δημοκρατίας και της Δημοκρατίας της Αλ¬ 
βανίας. που υπογράφηκε στα Τίρανα στις 21 Μαρτίου 
1996, του οποίου το κείμενο σε πρωτότυπο στην ελ¬ 
ληνική γλώσσα έχει ως εξής: 

ΣΥΜΦΩΝΟ 

ΦΙΛΙΑΣ, ΣΥΝΕΡΓΑΣΙΑΣ, ΚΑΛΗΣ ΓΕΙΤΟΝΙΑΣ ΚΑΙ 
ΑΣΦΑΛΕΙΑΣ ΜΕΤΑΞΥ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ 
ΤΗΣ ΔΗΜΟΚΡΑΤΙΑΣ ΤΗΣ ΑΛΒΑΝΙΑΣ 

Η Ελληνική Δημοκρατία και 
η Δημοκρατία της Αλβανίας, 

1. ΛΑΜΒΑΝΟΝΤΑΣ υπόψη πς παραδόσεις της φιλίας, 
της συνεργασίας και τη βοήθεια που ιστορικά οι λαοί 
τους προσέφεραν ο ένας στον άλλο, καθώς και τη 
σύγκλιση των ουσιαστικών συμφερόντων τους προς την 
ευρωπαϊκή ενσωμάτωση, 

2. ΕΧΟΝΤΑΣ ΠΕΙΣΘΕΙ ότι είναι απαραίτητο να βασί¬ 
ζουν τις σχέσεις τους στις γενικώς αποδεκτές ανθρω¬ 
πιστικές αξίες της ελευθερίας, της δημοκρατίας, της 
πολυφωνίας, της αλληλεγγύης και του σεβασμού των 
ανθρωπίνων και μειονοτικών δικαιωμάτων, 

3. ΑΠΟΦΑΣΙΣΜΕΝΕΣ να τοποθετήσουν σε ισχυρή 
βάση τις σχέσεις φιλίας, συνεργασίας και καλής γει¬ 
τονίας μεταξύ τους, 


4. ΕΠΑΝΑΒΕΒΑΙΩΝΟΝΤΑΣ την προσήλωσή τους 
στους σκοπούς και στις αρχές του Χάρτη των Ηνωμένων 
Εθνών, της Τελικής Πράξης του Ελσίνκι, της Χάρτας 
των Παρισίων για μια νέα Ευρώπη και των λοιπών 
κειμένων του Ο.Α.Σ.Ε., καθώς και των γενικώς παρα¬ 
δεκτών κανόνων του Διεθνούς Δικαίου, 

5. ΣΥΝΑΙΣΘΑΝΟΜΕΝΕΣ την ευθύνη τους ώστε να 
καταστούν τα Βαλκάνια περιοχή διαρκούς ειρηνης και 
σταθερότητας, μέσα οτο ευρωπαϊκό σύστημα ασφαλείας 
και συνεργασίας. 

6. ΕΚΤΙΜΩΝΤΑΣ ότι τα θεμελιώδη ανθρώπινα και 
μειονοτικά δικαιώματα και οι ελευθερίες έχουν καίρια 
σημασία ως τμήμα της πανευρωπαϊκής κληρονομιάς και 
ότι η αναγνώριση, προάσπιση και προαγωγή τους α¬ 
ποτελεί σημαντική προϋπόθεση για την οικοδόμηση 
φιλικών σχέσεων μεταξύ των λαών, 

7. ΑΝΑΓΝΩΡΙΖΟΝΤΑΣ ότι η ελληνική μειονότητα στην 
Αλβανία συνέβαλε και εξακολουθεί να συμβάλλει ση¬ 
μαντικά στη ζωή της κοινωνίας της Αλβανίας και αποτελεί 
παράγοντα για την ανάπτυξη της φιλίας μεταξύ των 
δύο χωρών, 

8. ΛΑΜΒΑΝΟΝΤΑΣ ΥΠΟΨΗ τη συμμετοχή και τη 
συμβολή των Αλβανών εργαζομένων στην Ελλαδα, στην 
οικονομική και κοινωνική ζωή της, 

ΣΥΜΦΩΝΗΣΑΝ ΤΑ ΑΚΟΛΟΥΘΑ: 

Αρθρο 1 

Η Ελληνική Δημοκρατία και η Δημοκρατία της Αλβανίας 
αναπτύσσουν τις σχέσεις τους στη βάση της εμπιστο¬ 
σύνης, της συνεργασίας και του αμοιβαίου σεβασμού. 
Διακηρύσσουν την προσήλωσή τους στην αρχή του 
απαραβιάστου των υπαρχόντων, διεθνώς αναγνωρισμέ¬ 
νων συνόρων, σύμφωνα με την Τελική Πράξη του Ελσίνκι 
και τη Χάρτα των Παρισίων, επίσης δε ότι η μεθόριός 
μεταξύ των δύο χωρών θα είναι μεθόριός ειρήνης και 
φιλίας. Διαδηλώνουν το σεβασμό τους προς τις αρχές 
της κυριαρχίας, της εδαφικής ακεραιότητας, της ισότη¬ 
τας των δικαιωμάτων, της αλληλεγγύης και αξιοπρέπειας 
και του σεβασμού των θεμελιωδών ελευθεριών και των 
ανθρωπίνων και μειονοτικών δικαιωμάτων. 

Αρθρο 2 


Τα δύο Μέρη ενεργούν από κοινού ώστε, στο μέτρο 
των δυνάμεων τους, να συμβάλλουν στη δημιουργία 
μιας Ευρώπης που να αποτελεί χώρο ειρηνικής συνύ¬ 
παρξης και συνεργασίας μεταξύ των λαών της. Για το 
σκοπό αυτόν εργάζονται για την αποτελεσματική λει¬ 
τουργία Των μηχανισμών ασφάλειας και συνεργασίας 
στην Ευρωπαϊκή Ηπειρο και στη Βαλκανική Χερσόνησο 
ιδιαίτερα. Είναι σταθερά αποφασισμένα να υποστηρίξουν, 
στα πλαίσια των διαδικασιών που έχουν καθιερωθεί από 
τον Ο Α.Σ.Ε.. τις πολιτικές εξελίξεις που έχουν ως 
οκοπό την εδραιωση του κράτους δικαίου και της δη¬ 
μοκρατίας, τη διασφάλιση των θεμελιωδών ανθρωπίνων 
δικαιωμάτων και ελευθεριών, την ανάπτυξη των σχέσεων 
φιλίας μεταξύ των λαών, την οικονομική, τεχνική και 
επιστημονική, πολιτιστική και οικολογική συνεργασία 
μεταξύ των ευρωπαϊκών κρατών. 

Αρθρο 3 

Τα δύο Συμβαλλόμενα Μέρη επαναβεβαιώνουν την 
κοινή αντίθεση τους στη χρήση βίας και απειλή χρήσης 
βίας στις διεθνείς σχέσεις, καθώς επίσης και την προ¬ 
σήλωσή τους στην αρχή της επίλυσης των διεθνών 
προβλημάτων με ειρηνικά μέσα. 

Οι ενέργειές τους κατευθύνονται προς τη χρησιμο¬ 
ποίηση των ειρηνικών μέσων που προβλέπει το διεθνές 
δίκαιο, ο Χάρτης των Ηνωμένων Εθνών και τα συναφή 
κείμενα του Ο Α.Σ.Ε., καθώς και των σχετικών μηχανι¬ 
σμών επίλυσης τυχόν διαφορών. 

Στο ευρωπαϊκό πλαίσιο είναι ακλόνητα αποφασισμένα 
να συνεχίσουν να συμβάλλουν στην αποτελεσματική 
λειτουργία των γενικά αποδεκτών οργάνων και μεθόδων 
για την ειρηνική επίλυση των διάφορων και την πρόληψη 
των συγκρούσεων. 

Αρθρο 4 

Εάν το ένα από τα Μέρη θεωρεί όπ μία κατάσταση 
πραγμάτων που έχει ανακύψει είναι δυνατόν να βλάψει 
τα σχετικά με την ασφάλεια ουσιώδη συμφέροντά του, 
δύναται να απευθυνθεί στο άλλο Μέρος, για να προβοΟν 
αμελλητί σε διαβουλεύσεις επ' αυτού του προβλήματος. 

Αρθρο 5 

Τα δυο Μέρη ενθαρρύνουν τις ανταλλαγές στον 
στρατιωτικό τομέα, καθώς και τις επαφές και περιοδικές 
διαβουλεύσεις μεταξύ των στρατιωτικών φορέων, στα 
επίπεδα που θα συμφωνηθούν. 

Άρθρο 6 

Τα δύο Μέρη δεσμεύονται να διευρύνουν και να 
εμβαθυνουν τη συνεργασία τους στον οικονομκό, βιο¬ 
μηχανικό, τραπεζικό, τουρισπκό. τεχνολογικό, επιστη¬ 
μονικά. οικολογικό τομέα, καθώς και σε εκείνους της 
υδροοικονομίος, ενέργειας, μεταφορών και επικοινωνιών. 

Άρθρο 7 

Τα δυο Μέρη θα δραστηριοποιηθούν για την εφαρμογή 
των ουμφωνιών τις οποίες έχουν συνάψει στους τομείς 
που απαριθμουνται στο άρθρο 6 της παρούοας Συμ¬ 
φωνίας, καθώς και όλων των λοιπών εν ισχύι οικονομικών 
συμφωνιών. 


Θα ενθαρρύνουν τη σύγκλιση μικτών διακυβερνητικών 
επιτροπών για οικονομική, τεχνολογική και επιστημονική 
συνεργασία μεταξύ της Ελληνικής Δημοκρατίας και της 
Δημοκρατίας της Αλβανίας, καθώς και της Μικτής Ε¬ 
πιτροπής των Υπουργείων Εξωτερικών των δύο χωρών 
γιο την εξέταση και επίλυση των υπαρχόντων προβλη¬ 
μάτων και εκείνων που μπορεί να προκύψουν. Τα οικεία 
όργανα εργασίας θα υποστηρίξουν την εμβάθυνση μιας 
τέτοιας συνεργασίας στο πλαίσιο των αρμοδιοτήτων 
τους. Εάν παραστεί ανάγκη είναι δυνατόν να δημιουρ- 
γηθούν και άλλα μόνιμα ή επί τούτω όργανα, κατόπιν 
αμοιβαίας συμφωνίας των Μερών. 

Στο πλαίσιο αυτό τα δύο Μέρη ενθαρρύνουν τις 
επενδύσεις κεφαλαίων και τη δημιουργία μικτών επι¬ 
χειρήσεων. Κάθε Μέρος θα μεριμνησει για τη δημιουργία 
στην επικράτεια του των απαραίτητων προϋποθέσεων 
για διευκόλυνση των επενδυτικών δραστηριοτήτων του 
άλλου. 

Άρθρο 8 

Τα δύο Μέρη υποστηρίζουν την εμβάθυνση των σχέ¬ 
σεων μεταξύ της Ευρωπαϊκής Ενωσης και της Δημο¬ 
κρατίας της Αλβανίας. Η Ελληνική Δημοκρατία θα υ¬ 
ποστηρίξει την ενσωμάτωση της Αλβονίας σε όλες τις 
πολιτικές, οικονομικές και στρατιωτικές δομές της Ευ¬ 
ρώπης. 

Άρθρο 9 

Τα δύο Μέρη ευνοούν τη συνεργασία στους τομείς 
της επιστήμης και της υψηλής τεχνολογίας επί τη βάσει 
των προγραμμάτων που έχουν ήδη καταστρωσει και 
συμπληρωματικών προγραμμάτων που πρέπει να καθο¬ 
ρίσουν νέες προτεραιότητες στον τομέα των επιστη¬ 
μονικών ερευνών και του τεχνολογικού εκσυγχρονισμού. 

Τα δύο Μέρη συμφωνούν να αναπτύξουν τις προ- 
σπάθειές τους για να υποβοηθήσουν τους αρμόδιους 
οργανισμούς των χωρών τους να διασυνδεθούν κατά 
τρόπο πιο δραστήριο στα πολυμερή προγράμματα επι¬ 
στημονικής και τεχνολογικής συνεργασίας και στη δη¬ 
μιουργία επιστημονικών και τεχνολογικών κέντρων. 

Άρθρο 10 

Αναγνωρίζοντας την παγκόσμια σημασία των προ¬ 
βλημάτων προστασίας του περιβάλλοντος, τα δύο Μέρη 
συμφωνούν να συνεργασθούν στον τομέα αυτόν. Απο¬ 
δίδουν ιδιαίτερη σημασία στην αποτροπή της πόσης 
φύσεως ρυπάνσεως της Μεσογείου και των ποταμών 
που διαρρέουν τις δύο χώρες. 

Τα δύο Μέρη εκφράζουν την πρόθεση να προωθήσουν 
τη συνεργασία στον τομέα αυτόν, μεταξύ άλλων και 
στο πλαίσιο ενός μακρόπνοου προγράμματος το οποίο 
θα καθορισθεί μέσω μιας κατάλληλης διμερούς συμβά- 
σεως. 

Βασιζόμενα στην υπάρχουσα εμπειρία στον τομέα 
αυτόν, τα δυο Μέρη θα αναπτύσσουν τη συνεργασία 
τους στην πρόγνωση και την πρόληψη φυσικών κατα¬ 
στροφών, με σκοπό να εξουδετερώσουν τις συνέπειές 
τους. 

Αρθρο 11 

Τα Συμβαλλόμενα Μέρη, εμπνεόμενα από την ήδη 
υπάρχουσα μορφωτική συνεργασία και πολιτιστική επι¬ 
κοινωνία μεταξύ των λαών των δύο χωρών, ευνοούν 

την ανάπτυξη ανταλλαγών μεταξύ οργανώσεων και 
προσώπων των δύο χωρών στους τομείς του πολιτισμού 
και της ενημέρωσης. 

Τα δύο Μέρη ενθαρρύνουν τις επαφές μεταξύ Ακα- 
δημιών, Ανώτατων Εκπαιδευτικών Ιδρυμάτων, ερευνη¬ 
τικών κέντρων και κέντρων παροχής πληροφοριών και 
προωθούν τις πρωτοβουλίες συνεργασίας και ανταλ¬ 
λαγών στους τομείς των οπτικοακουστικών μέσων, του 
κινηματογράφου, του θεάτρου, της λογοτεχνίας, της 
μουσικής, των καλών τεχνών, της νεολαίας και του 
αθλητισμού. 

Αρθρο 12 

Τα Συμβαλλόμενα Μέρη θα προσπαθήσουν, στη βάση 
των μεταξύ τους Συμβάσεων και Συμφωνιών, να εντεί¬ 
νουν και να επεκτείνουν τις πολιτιστικές τους ανταλ¬ 
λαγές σε όλα τα πεδία και σε όλα τα επίπεδα, περι¬ 
λαμβανόμενης και της ιδρύσεως πολιτιστικών κέντρων 
και της διδασκαλίας των γλωσσών τους, ώστε να συ¬ 
νεισφέρουν στην αμοιβαία γνωριμία των εθνικών πολι¬ 
τισμών και στον εμπλουτισμό της κοινής πολιτιστικής 
κληρονομιάς της Ευρώπης. 

Τα Συμβαλλόμενα Μέρη θα συνεργάζονται στη δια¬ 
τήρηση και καλλιέργεια της πολιτιστικής τους κληρο¬ 
νομιάς, συμπεριλαμβανομένων και των μνημείων. 


Αρθρο 17 

Για την εξασφάλιση της εφαρμογής της παρούσας 
Συμφωνίας και για το συντονισμό των μέτρων προς 
περαιτέρω ανάπτυξη των διμερών σχέσεων, καθώς και 
για την ανταλλαγή απόψεων σε όλα τα θέματα της 
διεθνούς ζωής τα οποία τις ενδιαφέρουν, οι δύο χώρες 
θα διεξάγουν τακτικές και, σε περίπτωση ανάγκης, 
έκτακτες δισβουλεύσεις. συμπεριλαμβανομένων και των 
διαβουλεύσεων κατά τα διαλαμβανόμενα στο Πρωτό¬ 
κολλο Διαβουλεύσεων Υπουργείων Εξωτερικών, που 
υπεγράφη μεταξύ των δύο χωρών. 

Τα δύο Μέρη θα ενθαρρύνουν τη διεξαγωγή διαβου¬ 
λεύσεων μεταξύ των μελών των Κυβερνήσεων τους, 
καθώς και ανωτάτων κρατικών λειτουργών. 

Αποδίδουν επίσης μεγάλη σημασία στις επαφές μεταξύ 
των Κοινοβουλίων και διακοινοβουλευτικών ομάδων. 

Αρθρο 18 

Τα δύο Μέρη ευνοούν την πολύπλευρη ανάπτυξη της 
συνεργασίας και των ανταλλαγών μεταξύ ιδρυμάτων, 
εργατικών συνδικάτων, συλλόγων και προσώπων των 
δύο χωρών. 

Άρθρο 19 


Άρθρο 13 

Τα δύο Μέρη, αναγνωρίζοντας τη σημασία της προ¬ 
στασίας και του σεβασμού των Ανθρωπίνων και Μειο¬ 
νοτικών Δικαιωμάτων, συμφωνούν να εφαρμόζουν τις 
διατάξεις των κειμένων του Ο.Α.Σ.Ε. που αναφέρονται 
στην Ανθρώπινη Διάσταση, ιδίως δε στα κείμενα των 
συναντήσεων της Κοπεγχάγης (1990), της Γενεύης 
(1991) και της Μόσχας (1991). 

Άρθρο 14 

Κάθε Συμβαλλόμενο Μέρος θα εξασφαλίσει στους 
πολίτες του άλλου, που διαμένουν και εργάζονται νο- 
μίμως στο έδαφος του, τα εργασιακά τους δικαιώματα, 
σύμφωνα με την εσωτερική του νομοθεσία και τις 
διεθνείς υποχρεώσεις του. 

Άρθρο 15 

Κάθε Συμβαλλόμενο Μέρος θα αντιμετωπίσει τη δυ¬ 
νατότητα για την άρση, εντός του νομικού του πλαισίου, 
των εμποδίων που δυσχεραίνουν την απόλαυση των 
περιουσιών που έχουν οι υπήκοοι του ενός Μέρους 
στην επικράτεια του άλλου. 

Άρθρο 16 


Το δύο Μέρη αναλαμβάνουν σμοιβαίως την υποχρέωση 
να συνεργασθούν για την αποτελεσματική φύλαξη των 
συνόρων τους. 

Τα Μέρη θα συνεργασθούν στην καταπολέμηση του 
οργανωμένου εγκλήματος, της λαθρομετανάστευσης, 
της παράνομης διακινήσεως ναρκωτικών και όπλων, του 
λαθρεμπορίου, της διεθνούς τρομοκρατίας και της πα¬ 
ράνομης εξαγωγής έργων τέχνης, αρχαιολογικών ευ¬ 
ρημάτων και αντικειμένων λατρείας. 


Η παρούσα Συμφωνία δεν θίγει τα δικαιώματα και τις 
υποχρεώσεις που έχουν αναληφθεί στο πλαίσιο της 
Ευρωπαϊκής Ένωσης ή απορρέουν από τις εν ισχύι 
συμφωνίες και συμβάσεις που έχουν συνάψει η Ελληνική 
Δημοκρατία και η Δημοκρατία της Αλβανίας με άλλα 
κράτη ή από τη συμμετοχή τους σε διεθνείς οργανι¬ 
σμούς. 

Η Ελληνική Δημοκρατία και η Δημοκρατία της Αλβανίας 
δηλώνουν ότι η Συμφωνία αυτή δεν στρέφεται εναντίον 
τρίτου μέρους. 


Άρθρο 20 

Η παρούσα Συμφωνία πυνάπτεται για περίοδο είκοσι 
ετών και θα υποβληθεί σε κύρωση σύμφωνα προς τις 
συνταγματικές διαδικασίες εκάστου των Μερών, θα τεθεί 
δε σε ισχύ την ημέρα ανταλλαγής των εγγράφων 
επικυρώσεως. 

Η ισχύς της Συμφωνίας αυτής θα ανανεώνεται αυ¬ 
τομάτως για μία νέα περίοδο πέντε ετών, εκτός εάν 
ένα εκ των Συμβαλλόμενων Μερών κοινοποιήσει εγ- 
γράφως στο άλλο Μέρος την απόφασή του να την 
καταγγείλει, τουλάχιστον ένα έτος προ της λήξεως της 
αντίστοιχης περιόδου. 

Εγινε στα Τίρανα στις 21 Μαρτίου 1996, σε δύο 
όμοια αντίτυπα στην αλβανική και την ελληνική γλώσσα, 
τα οποία έχουν την αυτή ισχύ. 


ΓΙΑ ΤΗΝ ΕΛΛΗΝΙΚΗ 
ΔΗΜΟΚΡΑΤΙΑ 

(υπογραφή) 
Θεόδωρος Πάγκαλος 
Υπουργός Εξωτερικών 


Τίρανα, 21 Μαρτίου 1996 

ΓΙΑ ΤΗ ΔΗΜΟΚΡΑΤΙΑ 
ΤΗΣ ΑΛΒΑΝΙΑΣ 

(υπογραφή) 

ΑΙ.ΡΡΙΕ0 3Ε8ΒΕΟΙ 
Υπουργός Εξωτερικών 

Άρθρο δεύτερο 

Η ισχύς του παρόντος νόμου αρχίζει από τη δημοσίευσή 
του στην Εφημερίδα της Κυβερνήσεως και του Συμφώνου 
που κυρώνεται από την πλήρωση των προϋποθέσεων του 
άρθρου 20 εδάφιο πρώτο αυτού. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 9 Ιανουάριου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗ! ΑΜΥΝΑΣ ΕΞ3ΤΈΡ#<ΩΝ 

ΑΠ.-ΑΘ. ΤΧΟΧΑΤΖΟΠΟΥΛΟΣ ΘΕΟΔ. ΠΑΓΚΑΛΟΣ 

ΕΘΝ. ΟΙΚΟΝΟΜΙΑΣ ΚΑΙ ΟΚΟΝΟΜΙΚΩΝ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΝΣΤ. ΛΑΛ1ΩΤΗΣ 

ΓΕΩΡΓΙΑΣ 

ΓΓΕΦ. ΤΖΟΥΜΑΚΑΣ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 


ΜΕΤΑΦΟΡΩΝ ΚΑΙ ΕΠΚΟΙΝΩΝΚίΝ 

ΑΝΑΣΤ. ΜΑΝΤΕΛΗΣ 

θεωρήθηκε κοι τέθηκε η Μεγάλη Σφραγίδα του Κράτους 
Αθήνα, 12 Ιανουάριου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΙ 

ΕΥΑΓ. ΠΑΝ ΝΟΠΟΥΛΟΣ 


ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣ. ΑΡΣΕΝΗΣ 

ΕΡΓΑΣΙΑΣ ΚΑΙ ΚΟΚ. ΑΣΦΑΛΙΣΕΩΝ 

μιλτ. παπαΙωαννου 

ΔΗΜΟΣΙΑΣ ΤΑΞΗΣ 

ΓΕΩΡΓ. ΡΩΜΑΙΟΣ 

ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

ΔΗΜ. ΡΕΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



